*Frați și surori, vă doresc numai bine cu ocazia acestui important congres!*

*Dacă am putea fi acolo, ar fi excepțional, însă această lume care ne-a fragmentat într-adevăr fizic, pe de altă parte, ne-a unit digital. Știu că determinarea dvs. adăugă valoare activității Consiliului Regional Pan European (PERC) și a Confederației Sindicale Internaționale (CSI), așa că aștept cu nerăbdare rezultatele.*

*Pot să spun că lupta lucrătorilor din România este o luptă care se regăsește în întreaga lume. Am văzut lupta dvs. pentru dialog social, pentru salarii minime, pentru negocieri colective, pentru protecție socială, pentru drepturi la locul de muncă într-o eră din ce în ce mai digitalizată.*

*Ați observat deja că pentru femei, munca de acasă înseamnă ore mai lungi, înseamnă o povară dublă de îngrijire. Din ce în ce mai mult, vedem că întreprinderile de platformă sau locurile de muncă mediate de internet erodează securitatea locului de muncă, ceea ce înseamnă și salarii mai mici.*

*Lupta pentru o muncă decentă are într-adevăr, un rol central pentru lucrătorii din România, iar Confederația Sindicală Internațională (CSI) vă mulțumește pentru înțelepciunea și luptele strategice pe care sunteți pregătiți să le împărtășiți în rândurile noastre. Pentru că luptăm - la nivel global - pentru un nou contract social. Nu putem construi redresarea post COVID-19 și în același timp să facem față crizei preexistente a inegalității masive și istorice, precum și situației de urgență climatică, dacă nu construim redresarea și reziliența cu un nou contract social.*

*Cât despre CSI, anul acesta avem cinci revendicări centrale. De fapt, vrem locuri de muncă. Locuri de muncă, locuri de muncă și locuri de muncă. Vrem locuri de muncă prietenoase cu climatul, cu tranziție justă. Lucrătorii trebuie să știe că își pot găsi un loc de muncă decent, care să le permită să își întemeieze o familie și să le ofere securitate pentru viitor. Așadar, cerem guvernelor să facă planuri pentru locuri de muncă, să investească în îngrijire, în sănătate, în îngrijirea copiilor, în îngrijirea vârstnicilor, în educație, dar și în facilitarea infrastructurii ecologice în perioada de tranziție energetică ; să aibă în vedere industria grea și politica industrială de care este nevoie, transportul de masă, construcțiile și agricultura. Trebuie să ne asigurăm că orașele noastre sunt viabile pentru viitor și că locurile de muncă sunt într-adevăr, sigure.*

*Avem nevoie de drepturi, atunci când în lume se dezvoltă din în ce mai mult munca informală sau nesigură, avem nevoie de o bază de drepturi. Declarația centenară a Organizației Internaționale a Muncii (OIM) amintește aceste drepturi fundamentale: libertatea de asociere, negocierea colectivă, dreptul de a nu fi supus la discriminare, la muncă forțată și de a nu supune copiii la muncă, dar și dreptul la sănătate și securitate la locul de muncă. Fiecare lucrător, indiferent de forma în care lucrează, trebuie să aibă garanția acestor drepturi, plus un salariu adecvat sau minim, bazat pe dovezi, cu care să poată trăi cu demnitate împreună cu familia sa. Și, desigur, avem nevoie de un anumit control asupra orelor de lucru, a numărului maxim de ore de muncă. Totodată, avem nevoie și de protecție socială universală, deoarece știm că prea mulți oameni din lume pur și simplu nu au un sprijin adecvat pentru a face față încercărilor acestor timpuri, iar COVID 19 a demonstrat acest lucru.*

*În plus, trebuie să eliminăm inegalitatea. Vrem egalitate de venituri, de gen și rasă. Un viitor incluziv este singura garanție pentru stabilitate, pace și drepturi, iar oamenii vor trăi prosperi, pe o planetă stabilă. Acest lucru necesită un model de dezvoltare corect. Luptele voastre sunt și luptele vecinilor voștri, luptele pe care le susține și PERC și, desigur, sunt luptele mondiale. Cu toții luptăm pentru un nou contract social. Avem cinci revendicări-cheie la nivel mondial: locuri de muncă, drepturi, protecție socială, egalitate și incluziune. Voi aveți și revendicările din plan național, care sunt circumscrise acestor categorii, însă la un nivel mai amplu.*

*În încheiere, vreau să vă felicit pentru lupta de anul trecut în a construi o protecție împotriva efectelor COVID 19, prin care ați oferit oamenilor un avans în ceea ce privește contractul social.*

*De asemenea, le recunosc eforturile și le mulțumesc lucrătorilor de primă linie din România, acelor lucrători din domeniul sănătății și serviciilor care au mers la muncă în fiecare zi pentru a ne face viața posibilă. Mulți dintre ei se numără printre cei cu salariile cele mai mici și majoritatea sunt femei.*

*Solidaritate! Să știți că suntem într-un parteneriat și suntem solidari cu voi și cu lucrătorii români.*